স্বাধীনতা দিৱসৰ প্ৰাকমূহুৰ্তত কূটাঘাত মূলক কাৰ্যকলাপ বৃদ্ধি কৰাৰ উদ্দেশ্যে উগ্ৰপন্থী সংগঠন আলফা স্বাধীনৰ তৎপৰতা বৃদ্ধি পোৱাৰ তথ্য লাভ কৰা গৈছে। উজনি অসমৰ প্ৰায় দুই শতাধিক যুৱকে আলফা স্বাধীনত যোগদান কৰাৰ খবৰ প্ৰকাশ পোৱাৰ পাছত এইবাৰ সেনাৰ জালত পৰিছে নিষিদ্ধ ঘোষিত সংগঠনটোত ভৰ্তি হ'বলৈ যো-জা চলোৱা ৭জনকৈ যুৱক।
সেনাৰ জেৰাৰ সময়ত বিমান মৰাণে স্বীকাৰ কৰে যে, এই দলটোত ইণ্ডো-ম্যানমাৰ সীমান্তত বাহৰ পাতি থকা আলফা স্বাধীনৰ সদস্যই তেওঁলোকক আগবঢ়াই নিয়াৰ কথা আছিল। লগতে এই কথাও জানিবলৈ দিয়ে যে আলফাত যোগদান কৰিবলৈ সাজু হৈ থকা এনে বহু যুৱকক প্ৰশিক্ষণৰ বাবে ম্যানমাৰত থকা আলফা স্বাধীনৰ সামৰিক শিবিৰলৈ যাবলৈ সাজু হৈ আছে।
উল্লেখ্য যে এই দৰে আলফা স্বাধীনত নতুন যুৱকে যোগদান কৰিবলৈ আগবাঢ়ি অহা তথ্য পোহৰলৈ অহাত বিশেষ তাৎপৰ্য বহন কৰিছে। বিশেষকৈ অসমৰ গ্ৰামঞ্চালৰ যুৱকৰ কৰ্মসংস্থাপন তথা প্ৰতিদিনে বৃদ্ধি পোৱা নিবনুৱা সমস্যাই উগ্ৰপন্থী সংগঠনত যোগ দিয়াত সাৰ পানী যোগোৱা বুলি সচেতন মহলে মত ব্যক্ত কৰিছে।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
